༈།ན་མོ་གུ་རུ།གྲོང་འཇུག་འཕོ་བའི་མན་ངག་ལ།གནས་དབེན་པར་མཎྜལ་ལ་སོགས་པ་བྱས་ལ།ཐོད་པ་གཅིག་ལ་སྣག་ཚ་ལ་སོགས་པའི་རྩི་ནག་པོ་ཞིག་ལེགས་པར་བྱུགས་ལ།དེ་ལ་ཧཱུཾ་དཀར་པོ་གཅིག་བྲིས་པ་རས་བལ་གྱིས་གཡོགས
་མཎྜལ་གྱི་ཁར་བཞག།དེ་ནས་རང་གི་སྙིང་གར་ཧཱུྃ་ཞིག་བསམས་ལ་དེ་བརྟན་པ་དང་།ཧཱུཾ་དེ་ཕར་འཕོས་ཐོད་པའི་ཧཱུཾ་ལ་བསྟིམ་ལ།དེ་ལ་ཤེས་པ་གཏད་ལ་བསྒོམ།དེ་ལྟར་བསྒོམ་རྟ་པས་ཐོད་པའི་ཧཱུྃ་ལ་ཤེས་པ་ཟིན་པའི་རྟགས་ཐོད་པ་འགྲོ་བའམ།འགུལ་བའམ།འཚེག་པའམ་རས་བ་ལ་འགུལ།
་ལ་སོགས་པ་འབྱུང་ངོ་།།དེ་ལྟར་བྱུང་ནས་སྲོག་ཆགས་ཕྲ་མོ་རེའུ་ལུག་གུའམ།བྱ་ལ་སོགས་པའི་རོ་རྨ་མེད་པ་མ་རུལ་བ་ཅིག་བླངས་ལ།དེའི་སྙིང་གར་ཧཱུྃ་བསམས་ལ་དེ་ལ་ཤེས་པ་གཏད་ལ་བསྒོམ།དེ་ལྟར་བསྒོམས་པས་རོ་དེ་འགུལ་བ་དང་ལྡངས་ནུས་པ་བྱུང་ན།གྲོང་འཇུག
ནུས་པ་ཡིན་པས།ཡུལ་ཁམས་གཞན་ཅིག་ཏུ་ཕྱིན་ལ་རྒྱལ་པོའི་བུའམ།གཞོན་ནུ་དང་ལ་བབས་པ་ཞིག་གི་རོ།རུལ་སངས་དང་རྨ་མེད་པ།འཁྲུགས་པས་ཤི་བ་མ་ཡིན་པ།སྐྱུགས་ནས་ཤི་བ་མ་ཡིན་པ།རིམས་ལ་སོགས་པས་ཤི་བ་མ་ཡིན་པའི་རོ་བླངས་ལ་
ཁྲུས་ལེགས་པར་བྱས་ལ།ཙཱན་ལ་སོགས་པའི་དྲི་བཟང་པོས་བྱུགས།རས་ལ་སོགས་པའི་གོས་བཟང་པོ་བཀོན།གསེར་གཡུ་ལ་སོགས་རྒྱན་བཟང་པོས་བརྒྱན་ལ་ཡིད་འཇུག་པར་བྱས་ལ།མཎྜལ་གྱི་དབུས་སུ་བཞག་ནས་རང་དང་ཁ་སྤྲད་དེ།རོའི་སྣ་
བུག་གཡས་པ་དང་།རང་གི་སྣ་བུག་གཡོན་པ་གཉིས་སྤྲད་ལ།རོའི་སྙིང་གར་ཧཱུྃ་བསམས་ལ་ཤེས་པ་གཏད་ལ་བསྒོམ།རང་གི་ལུས་རྒས་པ་དེ་ལ་མི་བསམ།ཡང་ཡང་རོ་ལ་ཤེས་པ་མ་ཡེངས་པར་བསྒོམ།དེ་ལྟར་ཡུན་རིང་དུ་བྱས་པས་རོ་ལ་ཤེས་པ་

ཆགས་ནས་ལངས་ནས་སྔར་གྱི་ལུས་རྒས་པ་ལ་སོགས་པ་དེ་བསྒྲུབ་སོགས་བྱས།དེ་ནས་སེམས་ཅན་གྱི་དོན་བྱ་བ་ཡིན་གསུང་ངོ་།།ན་མོ་གུ་རུ།སྤྱིར་སྒྱུ་མ་ལྟ་བུའི་ཏིང་ངེ་འཛིན་རྒྱུད་ལས་སྐྱེས་པ་ལ།
དང་པོ་རྨི་ལམ་ཡོངས་སུ་བཟུང་བ་དང་།རྨི་ལམ་སྤེལ་བ་དང་།རྨི་ལམ་གྱི་དེ་ཁོ་ན་ཉིད་བསྒོམ་པ།ཐམས་ཅད་ཡང་བ་སྤངས་ཏེ་རྟོགས་པ་ཕུལ་དུ་དབྱུང་བའོ།།དེ་ལ་སྐྱོན་བཞི་འབྱུང་སྟེ།འབྱམས་པ་གོལ་བའི་ཚད།ཉོན་མོངས་ལྡང་བའི་རོ།།ཡེ་ཤེས
སུ་སླེ་པའི་ཚད།འཁོར་བར་ལྡོག་པའི་དུས་སོ།།དེ་ལ་དང་པོ་ནི།ཞག་གྲངས་ཅི་རིགས་པར་བྱ་བ་ཐམས་ཅད་བཏང་།ངལ་དུབ་སྤང་།ཁ་ཟས་ཆ་མཉམ་པར་བྱ།ཉིན་པར་བསྒོམ་ཞིང་བདག་གིས་དོ་ནུབ་མི་ལམ་ལ་རྨི་ལམ་དུ་ཤེས་པར་བྱ་སྙམ་པའི
འདུན་པ་དྲག་ཏུ་བྱ།ཉལ་ཁར་མི་བཏང་བར་མགྲིན་པར་པདྨ་འདབ་མ་བཞི་པའི་ལྟེ་བར་ཨཱཿདམར་པོ།འདབ་མ་རྣམས་ལ་ཨ་ནུ་ཏ་ར་ཞེས་པའི་ཡིག་འབྲུ་དཀར་པོ་གཡོན་བསྐོར་དུ་བཀོད་ནས་ཅུང་ཟད་ཅིག་ཡི་གེ་ལྔ་ལ་ཤེས་པ་གཏད།མཐར་ཨོཾ་ལ་
གཏད།དེ་ནས་གགཉིད་ལོག།དེ་བཞིན་དུ་ཞག་གྲངས་ཅི་རིགས་པ་བྱའོ།།གཡང་དང་ཆུ་ལ་སོགས་པའི་འཇིགས་པ་དང་།དགྲས་དེད་པ་རྨིན་ཟིན་འདོད་པའི་རྟགས་སོ།།གནད་ཟིན་ནས་གཡང་ལ་སོགས་པ་མི་བ་འདི་ནི་རྨི་ལམ་ཡིན་སྙམ་དུ་ངོ་ཤེས་པ་
འབྱུང་སྟེ།དེ་ནི་རྨི་ལམ་ཟིན་པ་ཡིན་ནོ།།དེ་ནས་ཆེར་ཟིན་ནས་སེམས་ལ་དགའ་བ་ལུས་ལ་བདེ་བ་རྒྱས་པ་འོང་སྟེ།རྨི་ལམ་ལྟ་བུ་ཞག་འགའ་འབྱུང་བ་ཡང་ཡོད་དོ།།གནད་དང་པོ་དེ་རུ་མ་ཟིན་ན།འབྱམས་པ་གོང་བ་བྱ་བ་ཡིན་ལས།སྔོན་འགྲོ་རྣམས་
འདྲ་བར་བྱས་ལ་མི་བཟུང་བར་མཛོད་པུར་ཐིག་ལེ་དཀར་པོ་ཞིག་ལ་ཉལ་ཁར་ཤེས་པ་གཏད།དེ་མ་ཟིན་ན།ཐིག་ལེ་ནག་པོར་བསྒྱུར་ཏེ་དེ་ལ་གཏད་ནས་བཟུང་།དེས་མ་ཟིན་ན་ཆེར་འབྱམས་པ་བྱ་བ་ཡིན་པས།གཉིད་ཆེན་ཟས་ཅུང་ཟད་དབྲི།གོས་

བསྲབ།རྨི་ལམ་འོང་ཡང་མི་ཟིན་ན་ཉིན་པར་ལུང་སྟོང་ཉམས་དགའ་བ་མི་མེད་པའི་སར་ཕྱིན་ལ།གཅེར་བུར་རྒྱུག་ཅིང་སྐད་ཆེན་པོ་འབོད།དེ་ལྟར་ཉིན་རེ་ལན་གསུམ་བཞི་བྱ།དེ་ནས་གཡང་ཡོད་པའི་སར་འཇིགས་སུ་གཞུག།དེ་ནས་མཚན་མོ་རང་གི
གནས་སུ་འདུག་སྟེ།ཉལ་ཁར་ལུས་འདི་ཕྱིན་ཅི་ལོག་ཏུ་འདུག་སྟེ།མཛོད་པུར་ཐིག་ལེ་ནག་པོ་བསྒོམས་ལ།དེ་ལ་ཤེས་པ་གཏད།ནུབ་དང་པོ་ཉིད་ནས་ཟིན།ཤིན་ཏུ་སྦྱང་དཀའ་ན་ཡང་ནུབ་གསུམ་ནས་ཟིན་ནོ།།དེ་ནས་ཞག་གྲངས་ཅི་རིགས་པར་སྦྱང་།།
དེར་ངོ་ཤེས་ཤིང་མི་འཚམ་པ་སྣ་ཚོགས་བྱུང་ན་སྤེལ་ཏེ།ཁྱི་ལྟ་བུ་རྨིན་ཁྱི་བརྒྱ་ཕྲག་གམ།ཁྱི་རེ་རེ་ལ་ཡང་དཔག་ཏུ་མེད་པར་བསམས་ལ།བདག་གི་ལུས་ཀྱང་མང་པོར་བྱ་སྟེ་རེས་འགའ་ཉི་ཟླ་རྡོག་པས་མནན་ཅིང་།རྒྱ་མཚོའི་གཏིང་དུ་འགྲོ་བ་དང་།རི་རབ་ཀྱི་།
རྩེ་མནན་པ་སོགས་དུ་མ་བྱའོ།།དེ་ནི་རྨི་ལམ་སྤེལ་ཏེ་ཏིང་ངེ་འཛིན་དེས་ཆོས་ཐམས་ཅད་སེམས་སུ་རྟོགས་པ་དང་།སེམས་ཉིད་ཀྱང་རྨི་ལམ་སྒྱུ་མ་ལྟ་བུར་རྟོགས་པ་འབྱུང་ངོ་།།དེ་ལྟར་ཡིན་ཀྱང་བདེ་སྟོང་གི་ཉམས་ཆུང་ན།སྲིད་པ་ལས་མི་གྲོལ་ཞིང
དེ་ཉིད་ལ་ཞེན་པ་སྐྱེ་བས་རྨི་ལམ་གྱིས་རྒྱས་བཏབ་སྟེ་ཉལ་ཁར་མཛོད་པུར་ཐིག་ལེ་དཀར་བ་གསལ་བ།བདེ་བའི་ཉམས་དང་ལྡན་པ་ཞིག་བསྒོམས་ལ།དེ་རྩ་དབུ་མ་ཁ་དོག་དམར་པོའི་ནང་དུ་བསྒྱུར་བར་བྱའོ།།སྐབས་སུ་དབང་གསུམ་པའི་ཉམས་མྱང
ཡང་དྲན་པར་བྱའོ།།དེས་བདེ་བ་ཤུགས་ཆེར་འབར་ཞིང་།ཏིང་ངེ་འཛིན་གྱིས་བརྒྱལ་བ་འབྱུང་བས།འདི་ཉིད་བསམ་གཏན་རོ་ལ་ཡོན་ཏན་ལྡན།ཞེས་ཀྱང་བྱའོ།།དེ་ལ་ཆགས་ན་ཉོན་མོངས་པ་གཞན་ཡང་སྐྱེ་ལ།ལས་ཀྱང་བསགས་ནས་འཁོར་བར་སྐྱེ་
བས།ཉོན་མོངས་པ་ལྡང་བའི་རོ་ཡིན་ནོ།།དེ་ཡང་ཁང་པ་ཅུང་ཟད་ཡངས་པ་ནག་པར།རང་གི་སྙིང་གར་ཁུ་ཚུར་གཉིས་བཅིངས་ཏེ།མིག་འབྲས་གྱེན་ལ་ལྡོག།ཤེས་པ་ལྷུག་པར་བཞག་ལ།བདེ་བ་ལ་སྟོང་པས་རྒྱས་ཐེབས་ན་ཕྱག་རྒྱ་ཆེན་པོ་མཆོག

རྟོགས་སོ།།སྐབས་སུ་ཚངས་པའི་སྒོ་ཡི་བུ་གཤིན་ཏུ་ཕྲ་བར་ཅུང་ཟད་ཙམ་རེ་སེམས་གཏད་དེ།མིག་ཀྱང་ནང་དུ་བཟློག།དེས་ཀྱང་བདེ་སྟོང་མཆོག་སྐྱེའོ།།འདི་ནི་ཡེ་ཤེས་སླེབ་པའི་ཚད་ཅེས་བྱ་བ་ཡིན་ནོ།།དེ་ཙ་ན་ཆོས་
ཐམས་ཅད་སེམས་སུ་ཤེས་ཤིང་།དེ་ཡང་སྒྱུ་མའམ་རྨི་ལམ་ལྟ་བུར་ཤེས་ལ།དེ་ཡང་བདེ་སྟོང་མཆོག་མ་རྟོགས་པར་དཔུང་ཡང་འཁོར་བར་སྐྱེས་ཀྱིས་དོགས་ཏེ་ཡང་བ་དང་།ཐར་པ་མ་ཐོབ་ཀྱི་དོགས་པ་དང་མ་བྲལ་བས་དེའི་ཡང་བ་སྤང་ཞིང་།རྟོགས།།
བ་མཆོག་ཏུ་བྱ་བ་ནི་སྤྱོད་ལམ་དང་བསྲེ་བ་ཡིན་ཏེ།གཟུགས་ལ་སོགས་པ་གང་མཐོང་བ་ཐམས་ཅད་ལ།བདག་ཉིད་ཀྱི་ཉམས་དེ་དྲན་པར་བྱ་སྟེ།ཡུལ་སྣ་ཚོགས་པ་ལ་གཡེང་ཞིང་གོམས་པར་བྱའོ།།མཐར་མཉམ་རྗེས་མེད་པར།མཉམ་བཞག་གི།
ཉམས་དང་རྟོགས་པ་ཕུལ་དུ་ཕྱིན་པ་འབྱུང་ངོ་།།དེ་ལྟ་བུའི་ཏིང་ངེ་འཛིན་བརྟན་ཡང་།འཆི་བའི་རྐྱེན་བྱས་ནས་པར་དོར་ལུས་ལེན་སྲིད་དེ།གལ་ཏེ་ལུས་བླངས་ན་ནི།འཁོར་བར་ལྡོག་པའི་དུས་ཤེས་བྱ་བ་ཡིན།འདི་ཡི་གནད་ནི།དང་པོ་འཕང་ཞིང་འདུ་ཤེས་
བཏང་།ཞེས་པ་ཡིན་ཏེ།བར་དོར་སྒྱུ་ལུས་ལ་སྒྱུ་ལུས་རོ་ཤེས་པར་བྱ་སྙམ་པ་སྐབས་སུ་བཏང་ཞིང་།རྨི་ལམ་ཉིད་དོན་དུ་གཉེར་ཏེ།རྨི་ལམ་སྤེལ་བ་སོགས་ཇི་ལྟར་འདོད་པ་བཞིན་འོང་ལ།དེ་མཉམ་རྗེས་མེད་ན།བར་དོ་སྒྱུ་ལུས་ཐོབ་སྟེ།བར་དོ་ཉིད
མཆོག་གི་ལུས་ཏེ།ལོངས་སྐུ་འགྲུབ་པར་བཞེད་དོ།།འདི་ཉིད་ལ་སློབ་དཔོན་ཀླུ་སྒྲུབ་ཀྱིས་སྒྱུ་ལུས་ལ་བསྟོད་པ།ཁོང་སྟོང་ཁྱོད་ཀྱི་སྐུ་ལ་མེད།།ཅེས་སོགས་ཆེ་བའི་ཡོན་ཏན་གྱི་བཤད་པ་ཡང་མཛད།དེ་ལྟར་རྨི་ལམ་དང་།སྒྱུ་ལུས་ཀྱི་མན་ངག་གིས་བསྡུས་
པ་ཡིན་ནོ།།ཡིག་ཐོ་ལས་ནི།གནད་མ་འཁྲུལ་བ་བྱ་ཙམ་ལས་མ་གསུངས་སོ།།ཆོས་དབྱིངས་བྱང་ཆུབ་སེམས་ཀྱི་དཀྱིལ་འཁོར་རུ།།བདག་སོགས་སེམས་ཅན་ཐམས་ཅད་ཀྱིས།།དུས་གསུམ་བསགས་དང་རྟོགས་པ་ཡིས།།

འགྲོ་དྲུག་སེམས་ཅན་མ་ལུས་པ།།སྐྲ་ལྔ་ཡོངས་རྫོགས་སངས་རྒྱས་མྱུར་འགྲུབ་ཤོག།བཀྲ་ཤིས་དཔལ་འབར་འཛམ་གླིང་རྒྱན་དུ་ཤོག།མངྒ་ལི་བྷ་ཝནྟུ།།